*Pranešimas žiniasklaidai*

*2022 m. liepos 19**d., Vilnius*

**„Swedbank“ suteikė 8 mln. eurų paskolą dangoraižių „Skylum“ statyboms**

**Bankas „Swedbank“ suteikė 8 mln. eurų finansavimą Šiaurės Europos investiciniam fondui (ŠEIF). Paskola skirta sostinės Viršuliškių rajone kylančių dangoraižių „Skylum“ statyboms.**

„Tikimės, kad mūsų suteiktas finansavimas ilgamečiam banko partneriui ŠEIF leis sklandžiai užbaigti vystomą daugiabučių projektą. Sostinės vakarinėje dalyje kylantys naujieji daugiabučiai puikiai įsilies ir papildys čia esančių aukštybinių pastatų panoramą“, – sako „Swedbank“ Verslo klientų tarnybos vadovas Antanas Sagatauskas.

ŠEIF valdytojo Antano Žygo teigimu, didžioji paskolos dalis bus skirta fondo šį pavasarį sėkmingai išplatintai 7 mln. eurų vertės obligacijų emisijai refinansuoti. Obligacijų refinansavimas yra numatytas suėjus jų išpirkimo terminui.

„Skylum“ statyboms skirtos, itin paklausiu nekilnojamuoju turtu padengtos obligacijos pritraukė daugiau nei 50 investuotojų. Banko suteikta paskola jų emisijos refinansavimui leis sklandžiai tęsti darbus, laiku įvykdant įsipareigojimus tiek investuotojams, tiek būsimiesiems „Skylum“ naujakuriams“, – teigia A. Žygas.

Šiuo metu statomi viršutiniai pirmo iš dviejų Viršuliškėse iškilsiančių „Skylum“ dangoraižių aukštai, projektas NT rinką papildys 410 įvairaus dydžio butų. Jo populiarumą lemia itin patogi vieta, modernūs ir išskirtinę kokybę kuriantys statybos sprendimai bei miesto panoramas naujakuriams užtikrinantis pastatų aukštis.

**Daugiau informacijos:**

Antanas Žygas  
Investicinės bendrovės valdytojas  
ATIISI UAB "Šiaurės Europos investicinis fondas"  
Tel. nr.: +370 692 13771  
El. paštas: antanas@seif.lt